OČKO  10-12/2023  - jeseň
Informácie pre nevidiacich a slabozrakých Nitrianskeho kraja,  vydala KR a ZO ÚNSS Nitra, Nedbalova 540/17, 949 11 Nitra 
0911/328 921, 0911/328 922, hovoriaciweb@gmail.com

Obsah
Kalendáre na rok 2024
Krajské stretnutie milovníkov ručných prác a tvorenia
Krajské stredisko ÚNSS Nitra
Odskúšanie špeciálnych elektronických stolových lúp
Biela pastelka
Cestovanie v MHD Nitra
Autobusmi v našom kraji za 30 centov
Objednávanie Biblie vo zväčšenom písme
Aktivity ZO ÚNSS Nitra
Pred Vianocami opäť do čokoládovne v Kittsee
Ruské kolky, qardo a krúžky
Štefanský turnaj
Smútočné oznámenia

Kalendáre na rok 2024
Opäť sme objednali kalendáre vydávané v SKN Levoča: 
- stolový so zväčšeným písmom = 3 €
- stolový kombinovaný (zväč.a Braill.písmo) = 3,- €
- reliéfny nástenný (chrobáky-skrytý svet) = 7,- €
Spôsob odberu u p. Eriky Šodorovej na tel. 0911 636421.
Krajské stretnutie milovníkov ručných prác a tvorenia
Vyšívate, háčkujete, pletiete nielen z vlny, tvoríte rôznymi technikami a chcete sa nám so svojou tvorbou pochváliť? Prihláste sa na naše stretnutie, ktoré sa uskutoční 09.11.2023 v SINA Nitra, n.o. u p. Držíkovej – 0911328922.
Krajské stredisko ÚNSS Nitra
Odskúšanie špeciálnych elektronických stolových lúp
Do konca novembra si môžete na KS ÚNSS odskúšať elektronické čítacie lupy stolové MEZZO a LOOKY BOOK. Lupy majú 12,5 a 16 palcový monitor, plynule zväčšujú, možnosť nastavenia rôznych kontrastov a čiar, kameru do diaľky a ďalšie funkcie vhodné pre  všetky vekové kategórie. V prípade záujmu o využitie našich sociálnych služieb nás vopred kontaktujte telefonicky, dohodneme si s Vami termín, kedy sa Vám budeme môcť naplno venovať: 
Nitra – Mgr. Petra Ajdariová – 0905469649
Komárno, Levice, Šahy – Mgr. Lucia Gálová – 0949272205
Nové Zámky, Topoľčany, Zlaté Moravce – Mgr. Erika Šodorová – 0911636421
V prípade záujmu o odskúšanie stolových lúp v okresných mestách kontaktujte konkrétnu pracovníčku.
Biela pastelka
Máme za sebou 22. september, hlavný deň 22.ročníka našej zbierky. Po zrátaní výnosov sa v Nitrianskom kraji vyzbieralo 25.502,81 €. Z toho v Komárne 2031,68€, v Leviciach 1092,95€, v Nitre 11.341,01€, v Nových Zámkoch 3292,43€, v Šahách 915,69€, v Šali 2874,67€, v Topoľčanoch 2190,60€ a v Zlatých Moravciach 1763,78 €. Čísla ešte budú rásť, pretože Biela pastelka beží do konca roka. Ďakujeme všetkým členom a dobrovoľníkom v kraji, ktorí sa do zbierky zapojili. Pastelka má totiž mimoriadny význam pre činnosť našich ZO. 
Cestovanie v MHD Nitra
Od 1. septembra sa cestovanie MHD Nitra pre návštevníkov z iných miest trocha skomplikovalo. Dôležité prepravné podmienky pre ZP si prejdeme prehľadne po bodoch:
Držitelia preukazu ŤZP s č.p. s poznámkou „Blind“, vozíčkári, vodiace psy a kočíky s malými deťmi cestujú aj naďalej bezplatne, nech sú z ktorejkoľvek časti Slovenska. 
Cestujúci s nárokom na zľavu (ŤZP) bez č.p., seniori, žiaci atď.) si u môžu kúpiť len celý lístok, zľavnené sa nepredávajú už nikde.
Cestovať so zľavou možno len zakúpením sieťovej karty, čo sa oplatí len občanom mesta a  pravidelným návštevníkom
Zľavnené cestovné je možné si zakúpiť s použitím platobnej karty alebo mobilného telefónu na termináli pri dverách
Cenníky cestovného, postupy pri platbe mobilom, či cez e-shop sú na https://imhd.sk/nr/doc/sk/22775/22775#sms. 
Kancelária dopravcu MHD Transdev nájde v budove mestskej tržnice, vchod zo Štúrovej ul. 
Autobusmi v našom kraji za 30 centov
Členskú základňu v našom kraji tvoria z dvoch tretín členovia, ktorí dosiahli vek na priznanie starobného dôchodku. Nitriansky samosprávny kraj schválil na marcovom zasadnutí úpravu zliav na prepravu pre starobných dôchodcov na cestovanie po našom kraji našimi dopravcami za paušálnu sumu 0,30 €. Túto úľavu mali občania nad 70 rokov s paušálom 0,40 €. Teraz je veková hranica nahradená poberaním starobného dôchodku, čiže nie invalidného a preukaz ŤZP v tom nehrá žiadnu rolu, vzťahuje sa naň doterajšie zľava. Našimi dopravcami mienime spoločnosť Arriva Nitra a
Arriva Nové Zámky, ktoré zabezpečujú dopravu prímestskými autobusmi v Nitrianskom kraji.
Ako sa vybavuje zľavová karta:
Karta je podmienkou na uplatnenie zľavy a vybavia vám ju v  zákazníckom centre. Musíte mať so sebou občiansky preukaz a potvrdenie sociálnej poisťovne o poberaní starobného dôchodku. V zákazníckom centre Vás vyfotografujú a obratom kartu vystavia. Zľavy treba uplatňovať s rozvahou,  musíme vedieť s kým cestujeme a kam. 
Príklady:
Keď pôjdeme autobusom z Nitry do Piešťan, zľava nám poskytnutá nebude, nakoľko Piešťany sa nachádzajú v Trnavskom kraji. Touto linkou sa dostanete so zľavou len do Kapiniec, čiže na hranicu kraja. Pokiaľ linku prevádzkuje Arriva Trnava, nemôžeme cestovať so zľavou ani do Lužianok. Takisto nemôžeme so zľavou cestovať zo Šale do Galanty. Pokiaľ linku prevádzkuje Arriva Nové SAD Dunajská Streda, nemôžeme ísť ani do Kráľovej. 
Zákaznícke centrá: 
Nitra -  autobusová stanica (vľavo od vchodu do Polygónu)
Zlaté Moravce - autobusová stanica
Topoľčany - autobusová stanica 
Vráble - autobusová stanica
Jednotná zákaznícka linka 0915 733733 (na tejto linke sme však žiadne informácie uvedené v článku nedostali)
Nové Zámky, SNP 37, tel. 035/ 64 20 181
Komárno, Košická ul. (budova AS), tel. 035/ 77 00 202
Levice, Ľ. Štúra 22, tel.036/ 63 12 933
Šaľa, Staničná 6, tel. 031/ 77 02 525
Šahy, Hlavné Námestie 7/c (pri Kooperatíve), tel. neuvedený
Štúrovo, Hlavná 36, tel. 036/ 75 111 21
Tak teda – príjemné cestovanie.       
Objednávanie Biblie vo zväčšenom písme
Slovenská biblická spoločnosť vydávala  postupne časti Biblie vo zväčšenom písme – Exodus Druhá kniha Mojžišova, Evanjelium podľa Lukáša, Jána, Matúša a Marka, Skutky apoštolov a List Rimanom. Ešte nám z nich zostalo niekoľko kusov na Krajskom stredisku, po telefonickej dohode si ich môžete u nás vyzdvihnúť alebo Vám ich vieme priniesť osobne na ktorýkoľvek klientský deň, prípadne na ktorúkoľvek členskú schôdzu. Záujemci volajte: Nitra – Mgr. Petra Ajdariová – 0905469649
Komárno, Levice, Šahy – Mgr. Lucia Gálová – 0949272205
Nové Zámky, Topoľčany, Zlaté Moravce – Mgr. Erika Šodorová – 0911636421
Aktivity ZO ÚNSS Nitra
Pred Vianocami opäť do čokoládovne v Kittsee
Termín: 	22.11.2023, Cena zájazdu:  13,- €
Odchod: 8:00 hod. od železničnej stanice v Nitre.
Organizujeme predvianočný nákupný výlet do čokoládovne Hauswirth, spojený s exkurziou do výroby a možnosťou nakupovania. Potom sa presunieme aj k nákupom do obchodných centier K1 a K2 (K1:potraviny a rozličný tovar Eurospar a Hofer, čerstvé mäso, móda Takko Fashion, KIK, NKD či ERNSTING´S FAMILY, obuv Deichmann, drogéria Drogerie Markt, bytové doplnky DEALS by Depot, kancelárske potreby a potreby pre domácnosť Action, čerstvé pečivo v pekárni Ströck. K2: drogéria Müller, reštaurácia Fast Cook, obuv Shoe4you, oblečenie Tom Tailor a potraviny a rozličný tovar Lidl. Bio potraviny a kozmetiku kúpite v biomarkte Denn’s, potreby pre domácnosť v Cherry). Záujemcovia hláste sa na t. 0911 328922 p. Držíková a to najneskôr do 11. Novembra.
Ruské kolky, qardo a krúžky 
Pokiaľ bude pekné počasie, ruské kolky si zahráme v pondelok 13. novembra o 13:30 h. na Nedbalovej v NR
Qardo - soboty 4. novembra (turnaj Zlín), 18. novembra a 9. decembra o 10:00 na Nedbalovej v Nitre
Skúšky skupiny RADOSŤ - každý pondelok o 9:30 h.
Tvorivé dielne krúžku RADKA - každý štvrtok o 9:30 h. 
Kondičné cvičenie – každú stredu o 15:30 h.
Štefanský turnaj
Po Vianociach si prevetráme hlavu a pretiahneme svaly. Stretneme sa na Nedbalovej v Nitre vo štvrtok 28.decembra o 10:00 hod. pri Qarde,  showdowne či veslárskom trenažéri, prinesieme si z domu nejaké vianočné a štefanské dobroty.  
Smútočné oznámenia
Dňa 20. septembra nás navždy opustila naša dlhoročná členka pani Anna Rošková z Vrábel, členkou ÚNSS bola od roku 1998. Dňa 11.októbra nás navždy opustila vo veku 78 rokov  dlhoročná členka a funkcionárka ÚNSS pani Barbora Holečková. V ÚNSS bola od roku 1992. 
Česť ich pamiatke.
Očko 10-12/2023 – spracoval Josef Zbranek